[ca] En aquest treball de final de grau s'estudia la formació dels gasos contaminants en els vehicles. Per poder entendre la problemàtica que causen les emissions vehiculars en la salut humana i en el medi ambient, s'ha d'analitzar l'origen d'aquestes i els sistemes existents de control i reducció d'emissions. Les emissions que es generen per evaporació del combustible sovint es menystenen quan es parla de les emissions dels vehicles. Aquestes emissions no són significatives en els vehicles dièsel, però sí que ho són en els de benzina i donat l'augment de les vendes d'aquests en els últims anys, s'ha estudiat la problemàtica de les emissions evaporatives. La gasolina és una substància molt volàtil que té una gran facilitat per evaporar-se a temperatura ambient i, per tal d'emmagatzemar els vapors resultants d'aquesta evaporació, s'utilitza un canister. En l'automoció, el canister està format per partícules de carbó activat dissenyades per adsorbir els compostos orgànics volàtils que s'evaporen de la gasolina present al dipòsit de combustible. Això es fa tant per disminuir les emissions evaporatives com per augmentar l'estalvi de combustible. En el treball s'analitzen les característiques dels diferents canisters, resumint les estratègies de millora en l'adsorció i desorció d'hidrocarburs. Per donar consistència a la teoria exposada durant el treball es realitza un estudi experimental sobre l'efecte de la humitat present en l'aire. Durant el procés de purga del canister, el motor absorbeix aire de l'ambient que circula a través del filtre de carbó fins a l'admissió del motor. En l'estudi s'analitza quin efecte té la humitat absorbida durant la purga en la capacitat de treball del filtre de carbó actiu.

[en] In this final degree thesis, the formation of pollutant gases in vehicles is studied. To understand the problems caused by vehicle emissions for human health and the environment, the origin of these emissions and the existing emission control and reduction systems must be analysed. Emissions from fuel evaporation are often ignored. These emissions are not significant in diesel vehicles, but they are significant in petrol engines. Due to increasing sales of petrol engines in recent years, the issue of evaporative emissions has been studied. Petrol is a highly volatile substance that evaporates very easily at ambient temperatures, a canister is used to store the vapours resulting from this evaporation. The automotive canister consists of activated carbon particles designed to adsorb the volatile organic compounds evaporated from the gasoline in the fuel tank. This is done to decrease evaporative emissions and increase fuel economy. The paper analyses the characteristics of the different canisters by summarising the strategies to improve hydrocarbon adsorption and desorption. To give consistency to the theory presented during the work, an experimental study on the effect of the humidity present in the air is carried out. During the canister purging process, the engine absorbs ambient air which circulates through the canister to the engine intake. The study analyses the effect of the moisture absorbed during the purge on the working capacity of the activated carbon filter.